钦定古今图书集成/明伦汇编/闺媛典/第036卷 > 柯三娘
## 钦定古今图书集成/明伦汇编/闺媛典/第036卷 > 柯三娘

按《闽书》：柯三娘，父干恭，仅生三女，长次俱适人。三娘
及笄，父为择婿，辞曰：“请侍养。”父母曰：“赘婿我家，两得
之矣。”三娘曰：“能分女心，非所愿也。”至咬指出血，截发
垢面，父母乃弗强。父母没，哀毁尽礼，衰绖未尝去身。
服除，年未四十，诸母谓曰：“今可适人矣。”三娘泣曰：“苟
欲之，何待今日！”年七十七卒。其夕有黑云绕宅，久之
渐散。